270 CORRESPONDANCE DE JEAN HOTMAN. 
CXXI. 
Nicolas Brulart, sieur de Sillery, à Jean Hotman. 
Sur un traité à imprimer. 
SOLEURRE, 2 novembre 1593. 
Monsieur. J’ay envoyé les lettres receues avec la vostre du 23e 
de ce mois et fait entendre voz excuses et asseuré néanmoins de 
vostre volonté. Pour le surplus je ne puis au reste que louer 
l'intention, que vous déclarez par la vostre du 25e, qui est conforme 
à celle, que Dieu m’a tousiours donné, de comuniquer et publier 
ce que Jay pensé en ma conscience pouvoir profiter. Je remets 
done à vous d’user de la coppie, que vous avez entre voz mains, 
comme vous jugerez pour le mieux sed contracta fiducia pour la 
restitution sans y rien changer ny innover, s'il vous plaist. J’en- 
tends icy la copie, que vous prometez de restituer, et au cas que 
vous feussiez party, je vous prieray la laisser à monsienr Doschin 
ou autre, par qui sçauray, s’il soit satisfait à vostre promesse. Celuy, 
auquel elle appartient, se contentera de deux exemplaires de ceulx, 
que vous ferez imprimer. Je me recommande, monsieur, à voz 
bonnes graces pour monsieur Doschin, qui excusera, s’il luy plaist, 
si je n’ay fait response à sa derniere lettre. Je prie Dieu, monsieur, 
vous donner à tous deux bonne voiage. De Solleure, ce deux 
novembre 1593. 
Vostre très affectionné serviteur, 
N. BRULART. 
